Rikunarita-ORG/Wikinium huggingface dataset:
# Alkioneo

| Alkioneo
 |
| --- |
|  |
| **giganto en la helena mitologio**  |
| Informoj
 |
| Eble sama
 | Alcyoneus
 |
| Sekso
 | vira
 |
| Mortigita de
 | Heraklo
 |
| Patro
 | Urano
 |
| Patrino
 | Geo
 |
| Infanoj
 | Alkyonides • Asteria • Anthe • Chthonia • Methone • Alcippe • Drimo • Pallene
 |
|  |

**Alkioneo** (helene **Ἀλκυονεύς**, latine *Alcyoneus*) estis en la helena mitologio la plej forta el ĉiuj Gigantoj, filo de la diino de tero Geo, naskiĝinta el sangaj gutoj de la dio de ĉielo Urano.

Atena kontraŭ Alkioneo, Pergamona muzeo en BerlinoLi estis unu el la estroj de ribelo kontraŭ olimpiaj dioj. Li neniam foriradis de sia naskiĝlando Paleno sur duoninsulo Ĥalkidiki, ĉar li en sia lando estis nemortebla, tian sorĉon donis al li lia patrino Geo.

Kiam en la batalojn enviciĝis heroo Herkulo, lia unua sago trafis ĝuste Alkioneon. Li falis teren, sed post momento li leviĝis pli forta ol antaŭe. Heraklo tion rimarkis kaj ankaŭ vidis, ke Giganto ĉe la unua signo de laciĝo falas teren kaj premas sin al ĝi. Poste Heraklo ekkomprenis la interligitecon. Alkioneon ĵetis malantaŭ palenan limon kaj la Giganto perdis sian senmortecon kaj pereis.

## Reflekto en arto

Fiziognomio de Alkioneo estas plej bone konservita en reliefo sur Zeŭsa altaro en Pergamono (el la jaroj 180 - 160 a.K.). Malkovris ĝin la germana arĥeologo Karl Humann. La altaro estis en la jaro 1878 transportita en Germanion kaj instalita en Pergamona muzeo en Berlino.

Sur la fotografaĵo estas videbla batalo de la diino Atena kontraŭ giganto Alkioneo. Ateno tenas Alkioneon per hararo, por ke ŝi deŝiru lin de la naskiĝlando kaj tiel senigu lin pri lia forto. Patrino Geo petas Atenon pri la vivo por sia filo. Sed la morto de Alkioneo jam estas neevitebla, ĉar Atena serpento jam ekmordis Alkionean bruston.
# Porfiriono

| Porfiriono
 |
| --- |
|  |
| **giganto en la helena mitologio**  |
| Informoj
 |
| Sekso
 | vira
 |
| Mortigita de
 | Heraklo, Zeŭso
 |
| Patro
 | Urano
 |
| Patrino
 | Geo
 |
|  |

**Porfiriono** estis en greka mitologio filo de dio de la ĉielo Urano kaj diino de la Tero Gajo. Li estis unu el la plej fortaj Gigantoj (sovaĝaj kolosoj), ie li estis signita kiel "reĝo de Gigantoj". Dum la ribelo de Gigantoj kontraŭ olimpiaj dioj li provis akiri Heron, pro kio Zeŭso per fulmo puŝis lin teren.

Artista skulptaĵo troviĝas sur Altaro de Pergamo: Zeŭso (maldekstre) batalas kun Porfiriono (dekstre al tero sinkanta)
## Tradukfonto

**#E14 Problemhava signaro en parametro por "Ŝablono:Trad", pozicio 1, sukcese parsis 0 tradukfontojn**
# Klitio (mitologio)

| Klitio
 |
| --- |
|  |
| **giganto en la helena mitologio**  |
| Informoj
 |
| Sekso
 | vira
 |
| Mortigita de
 | Hekato
 |
| Patro
 | Urano
 |
| Patrino
 | Geo
 |
|  |

**Klitio** estas en la helena mitologio filo de diino de la Tero Gaja, naskita el sangaj gutoj de dio de la ĉielo Urano, post kastro fare de la propra filo Krono. Laŭ instigo de sia patrino Gaio li kune kun pliaj Gigantoj (siaj fratoj, monstraj longharaj Gigantoj), partoprenis ribelon kontraŭ olimpiaj dioj. Malgraŭ li estis nevundebla danke al magia herbo, mortigis lin en batalo per ardigitaj ŝtonoj diino Hekato. Laŭ alia versio dum la ribelo kontraŭ olimpiaj dioj trafis lin per monto da ardega fero dio Hefesto kaj tiel senkonscian mortigis lin Heraklo.

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Klytios" en la ĉeĥa vikipedio (fonta versio 10107768). En historio de la alilingva artikolo troveblas la kontribuantoj. |
# Briareo

| Briareo
 |
| --- |
|  |
| **Hekatonkiroj**  |
| Verko
 | La inĝenia kavaliro Don Kiĥoto el Manĉo
 |
| Informoj
 |
| Eble sama
 | Aegaeon
 |
| Sekso
 | vira
 |
| Patro
 | Urano
 |
| Patrino
 | Geo
 |
| Gefratoj
 | Kotoso • Gyges
 |
| Edzo/Edzino
 | Cymopoleia
 |
| Infanoj
 | Oeolyce • Sikanos • Aetna
 |
|  |

**Briareo** (helene *Βριαρεως, Briareôs*, latine *Briareus*) estis en la helena mitologio unu el la teruraj kvindekkapaj, centmanaj gigantoj, kies patrino estis diino de la tero Gaja kaj patro dio de la ĉielo Urano. Probable la sama mitologia figuro estis konata ankaŭ sub la nomo **Aigaiono** (helene *Αἰγαίων, Aigaíōn* , latine Aegaeon)

Li estas unu el fratoj Hekatonkiroj (laŭvorte, centmanaj) nomataj Koto, Briareo kaj Gieso, kiuj estis fratoj de titanoj kaj antaŭuloj de Ciklopoj. Onidire ili estis fieraĉaj kaj tiel malbelaj, ke eĉ ilia patro ne povis rigardi ilin. Pro tio tuj post ilia naskiĝo li ĵetis ilin en profundojn de la tero kun strikta malpermeso eliradi eksteren.

Tio kolerigis ilian patrinon, kaj ŝi petis la plej junan el la titanoj, Kronon, ke li pro tio punu Uranon kaj senigu lin de la regado. Krono tion faris kaj proklamis sin mem reganto, sed Hekatonkirojn li ne liberigis, ĉar li timis ilian forton.

Tion faris nur Zeŭso, kiu pli malfrue ribelis kontraŭ sia propra patro, Krono. Hekatonkiroj helpis al li pri tio en bataloj kontraŭ titanoj, kaj post ties malvenko kaj ĵeto en profundojn de la Tartaro ili fariĝis gardantoj de ilia prizono.

En kelkaj helenaj mitoj oni asertas, ke t.n. "Kolonoj de Heraklo" origine nomiĝis "Kolonoj de Krono" kaj pli malfrue "Kolonoj de Briareo". Ili onidire estis nomataj laŭ giganto, kies potenco atingis ĝis ili. Kiam oni Briareon forgesis, la kolonoj estis nomataj laŭ Heraklo. Sed oni ne forgesu cirkonstancon, ke ankaŭ Heraklo estis en komenco nomata Briareo.

Pri preciza fiziognomio de Hekatonkiroj ne estas imagoj. Nek en antikva tempo, nek en la moderna ili ne estis bildigitaj.

## Briareo - filo de Posejdono

Aŭ alia versio de la mito, aŭ alia persono estas Briareo, kiun homoj nomis **Aigaiono**. Laŭ Homero li ankaŭ estis malbela centmana giganto, kies patro estis mara dio Posejdono. Li obeis alvokon de la diino Tetiso kaj alrapidis Olimpon en momento kiam la plej altan dion Zeŭson la dioj Hero, Atena kaj Posejdono volis katenigi kaj detronigi.

Kiam la ribeluloj ekvidis la malbelan giganton rigidiĝis kaj maltenis ŝnurojn. Laŭ la alia fonto Zeŭso jam estis katenita kaj Briareo per siaj cent manoj malnodigis ŝnurojn kaj la regnestron liberigis kaj savis.

## Eksteraj ligiloj

* Eltiraĵoj el la originaj grekaj fontoj (en la angla)

*Transprenita kaj malstrikte tradukita de*

cs:Briareós
# Kotoso

| Kotoso
 |
| --- |
| **Hekatonkiroj giganto**  |
| Informoj
 |
| Sekso
 | vira
 |
| Patro
 | Urano
 |
| Patrino
 | Geo
 |
| Gefratoj
 | Briareo • Gyges
 |
|  |

**Kotoso**, latine *Cottus*) estas en la helena mitologio unu el teruraj kvindekkapaj, centmanaj gigantoj, kies patrino estis diino de la tero Gaja kaj patro dio de la ĉielo Urano.

Ili estis tri fratoj Hekatonkiroj (laŭvorte *Centmanaj*) nomataj Kotoso, Briareo kaj Gieso kaj estis senperaj gefratoj de Titanoj kaj antaŭuloj de Ciklopoj. Onidire ili estis arogantaj kaj tiel malbelaj, ke ilia patro eĉ ne povis rigardi ilin. Pro tio li ilin tuj post nasko ĵetis en profundojn de la tero kun rigora malpermeso eliradi eksteren.

Tio tre kolerigis ilian patrinon, do ŝi persvadis la plej junan el Titanoj, Kronon, ke li punu la patron kaj senigu lin de regado. Krono faris tion kaj proklamis sin reganto, sed la **Kotoso**, latine *Cottus*) estas en la helena mitologio unu el teruraj kvindekkapaj, centmanaj gigantoj, kies patrino estis diino de la tero Gaja kaj patro dio de la ĉielo Urano.

Ili estis tri fratoj Hekatonkiroj (laŭvorte *Centmanaj*) nomataj Kotoso, Briareo kaj Gieso kaj estis senperaj gefratoj de Titanoj kaj antaŭuloj de Ciklopoj. Onidire ili estis arogantaj kaj tiel malbelaj, ke ilia patro eĉ ne povis rigardi ilin. Pro tio li ilin tuj post nasko ĵetis en profundojn de la tero kun rigora malpermeso eliradi eksteren.

Tio tre kolerigis ilian patrinon, do ŝi persvadis la plej junan el Titanoj, Kronon, ke li punu la patron kaj senigu lin de regado. Krono faris tion kaj proklamis sin reganto, sed la Hekatonkirojn ne liberigis, ĉar li timis ilian forton.

Faris tion nur Zeŭso, kiu pli poste leviĝis kontraŭ la propra patro Krono. Hekatonkiroj pro tio helpis al li en batalo kontraŭ Titanoj kaj post ilia malvenko kaj ĵeto en profundojn de Tartaro fariĝis gardantoj de ilia prizono.

Pri preciza fiziognomio de Hekatonkiroj ne estas imagoj, nek en antikva tempo, nek en moderna arto estis nenie bildigitaj.

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Kottos" en la ĉeĥa vikipedio (fonta versio 10243837). En historio de la alilingva artikolo troveblas la kontribuantoj. |
# Kojo

| Kojo
 |
| --- |
| **Titanoj**  |
| Informoj
 |
| Sekso
 | vira
 |
| Patro
 | Urano
 |
| Patrino
 | Geo
 |
| Edzo/Edzino
 | Feba
 |
| Infanoj
 | Asterio • Latona • Lelantos • Aphirape • Leto
 |
|  |

**Koio** (helene **Κοῖος**, latine *Coeus* - komprenema) estis laŭ la pelasga mito pri kreado de la mondo filo de Eŭrinomo kaj Ofiono, Titano, al kiu estis kune kun Titanino Mnemozino disponigita planedo Merkuro.

Laŭ Olimpia mito pri kreado de la mondo estis Koio unu el originaj Titanoj, filo de Urano kaj diino de la Tero Gaja. Supoze li estis Titano „de prudento“.

Gaia fariĝis edzino de Urano, kiam li ekposedis mondon kaj kune naskigis dekdu posteulojn, Titanojn nomataj Okeano, Koio, Krio, Hiperiono, Japeto kaj Krono kaj Titaninojn nomataj Tejo, Reo, Mnemozino, Foiba, Temiso kaj Tetiso.

Kun sia edzino kaj fratino Foiba Koio havis filinon Leto, kiu naskis al la plej alta dio Zeŭso ĝemelojn Apolonon kaj Artemison. Apolono fariĝis dio de la suno kaj lumo, Artemiso diino de ĉaso.

Koio partoprenis titanan ribelon kontraŭ Zeŭso kaj post Zeŭsa venko estis ĵetita en eternan mallumon de Tartaro.

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Koios" en la ĉeĥa vikipedio (fonta versio 9865767). En historio de la alilingva artikolo troveblas la kontribuantoj. |
# Krejo

| Krejo
 |
| --- |
| **Titanoj**  |
| Informoj
 |
| Sekso
 | vira
 |
| Patro
 | Urano
 |
| Patrino
 | Geo
 |
| Edzo/Edzino
 | Eŭribio
 |
| Infanoj
 | Palaso • Astraio • Perseso
 |
|  |

Titano **Krejo** aŭ **Krijo** (helene Κριως, latine *Crius*) estis laŭ la pelasga mito pri kreado de la mondo filo de diino Eŭrinomo kaj serpento Ofiono. Krejo estis kune kun Titanino Diono disponigita al planedo Marso.

Laŭ Olimpia mito pri kreo de la mondo estis Krejo unu el originaj Titanoj, filo de dio de la Ĉielo Urano kaj diino de la Tero Gaja. Li partoprenis flanke de Titanoj la dekunujaran ribelon kontraŭ Olimpanoj. Post kiam estro de Olimpanoj Zeŭso sekvante konsilon de Gaja liberigis Ciklopojn kaj centmanajn gigantojn Hekatonkirojn estis Titanoj faligitaj kaj Krejo kune kun la ceteraj ĵetita en eternan mallumon de Tartaro.

Krejo kun sia edzino Eŭribio, kiu estis filino de la dio de maraj profundaĵoj Ponto, al li naskigis:

* Astraion, patron de la steloj kaj ventoj. El lia edzeco kun diino de ventoj Eoso naskiĝis filoj:
	+ Eŭro nomata ankaŭ Argestoo (laŭ Heziodo) - dio de la orienta aŭ sudorienta vento
	+ Zefiro - dio de kvieta okcidenta vento
	+ Boreo - dio de norda vento
	+ Noto - dio de suda vento

* Palaso, edzo de la diino Stikso, patro de posteuloj:
	+ Niko (Venko)
	+ Krato (Forto)
	+ Bia (Perforto)
	+ Zelo (Penado, Strebado)

* Perseso - Titano, lia edzino estis Asterio, filino de Titano Koio; kun ŝi li havis filinon
	+ Hekaton, diinon de la Submondo

Kune kun Japeto ili estis ununuraj titanoj, kiuj ne havis kiel edzinojn siajn fratinojn.

## Krejo en fikcio

Krejo estas unu el tri Titanoj, kiujn Kseno renkontas en epizodo "Titanoj".

## Eksteraj referencoj

 - Eltiroj el la originalaj grekaj fontoj angle

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Kríos" en la ĉeĥa vikipedio (fonta versio 9879485). En historio de la alilingva artikolo troveblas la kontribuantoj. |
# Hiperiono (mitologio)

| Hiperiono
 |
| --- |
|  |
| **Titanoj**  |
| Informoj
 |
| Sekso
 | vira
 |
| Patro
 | Urano
 |
| Patrino
 | Geo
 |
| Gefratoj
 | Rea • Japeto • Krono • Temiso • Teja • Oceano • Tetiso
 |
| Edzo/Edzino
 | Teja • Aethra • Basileia • Euryphaessa
 |
| Infanoj
 | Helios • Eoso • Seleno • Aŭroro
 |
|  |

Laŭ la pelasga mito pri ekesto de la mondo estis **Hiperiono** filo de Eŭrinomo kaj Ofiono, Titano, al kiu kune kun la Titanino Tejo estis atribuata la Suno. Laŭ la olimpia mito pri kreo de la mondo estis **Hiperiono** (greke *Ὑπερίων*, latine *Hyperion*) unu el la Titanoj, filo de la dio Urano kaj de la diino de Tero Gaja.

Gaja fariĝis edzino de Urano, kiam li ekregis la mondon. Kune ili naskigis dek du posteulojn, Titanojn nomataj Oceano, Koioso, Krio, Hiperiono, Iapetoso, Krono kaj Titaninojn nomataj Tejo, Reo, Mnemozino, Foiba, Temiso kaj Tetiso.
Hiperiono edziĝis al sia fratino Tejo kaj kun ŝi li havis tri infanojn: dion de la Suno Helioso, diinon de la Luno Seleno kaj diinon de la matena ĉielruĝo Eoso.

En la Homera Iliado kaj Odiseado estas la suna dio nomata *Helios Hiperion* (la plej alta suno). Sed en Hezioda *Teogonio* kaj en Homereca *Laŭdkanto al Demetero* estas foje por ĉiam nomata *Hyperonido* (filo de Hiperiono) kaj Heziodo solide priskribas Hiperionon kiel jam aganta memstare.

Hiperion estas ofte konsiderata "dio de observado" kaj lia fratino Tejo "diino de vidkapablo".
En la pli malfrua greka literaturo estas Hiperiono ĉiam strikte diferencata de "Helio" kiel unu el la Titanoj.

Hiperiono ludis en la greka idolismo praktike neniun rolon kaj nur malgrandan rolon en mitologio per enskribo en liston de dek du Titanoj.

Diodoro Sicila skribis:
"Pro Hiperiono ni diris, ke li estis la unua, kiu komprenis, danke al zorga observado kaj pririgardado, movojn de la Suno kaj Luno, kaj de aliaj steloj kaj ankaŭ jarsezonojn, ilia interagado en la grupo kaj eksplikis tiujn sciojn al la aliaj. Pro tiuj ĉi kaŭzoj li estis nomata patro de tiuj ĉi korpusoj, de post kiam li estis naskigonta ilin, por tiel diri pripensante ilin kaj ilian karakteron.

## Eksteraj referencoj

* Hyperion: eltiraĵoj el originalaj Grekaj fontoj angle

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Hyperion (mytologie)" en la ĉeĥa vikipedio (fonta versio 9865790). En historio de la alilingva artikolo troveblas la kontribuantoj. |
# Japeto (titano)

Ĉi tiu artikolo temas pri mitologia persono. Por aliaj signifoj vidu la artikolon Japeto.

| Japeto
 |
| --- |
| **Titanoj**  |
| Informoj
 |
| Sekso
 | vira
 |
| Patro
 | Urano
 |
| Patrino
 | Geo
 |
| Gefratoj
 | Rea • Krono • Hiperiono • Temiso • Teja • Oceano • Tetiso
 |
| Edzo/Edzino
 | Klimena
 |
| Infanoj
 | Atlaso • Epimeteo • Prometeo • Menoitio • Hespero • Anchiale
 |
|  |

En la helena mitologio, **Japeto** (en malnova greka:

Ίαπετός / *Iapetós*, "traboranta vundo") estis titano, filo de
Urano (la Ĉielo) kaj Geo (la Tero).

Edzo de Klimena, ankaŭ nomata Asia (aŭ, laŭ aliaj mitoj, edzo de sia fratino Tetiso), li estis patro de Prometeo, Epimeteo, Atlaso, Hespero kaj Menetio.

Li estis unu el la kvar titanoj, kiuj komplotis, kun Krono kontraŭ sia
patro Urano: Li kaj siaj fratoj Kojo, Krejo kaj
Hiperiono, sin metis al la kvar anguloj de la mondo. Kiam Urano
malsupreniris sur Geon, ili kaptis lin kaj tenis lin, dum Krono kastris
lin per serpo.

Dum la Titanomakio, Japeto, venkita, estis forĵetita en Tartaron far de
Zeŭso.

Laŭ romiaj verkistoj, Japeto estis giganto, kaj estis mortigata dum
la Gigantomaĥio.

Kiel patro de Prometeo, Japet estas rigardita de la grekoj kiel la prapatro de la
homa specio.

## Eksteraj ligiloj

* france Japeto, titano de unua generacio
* angle Ίαπετός Iapetós
# Rea (diino)

|  |  |
| --- | --- |
|  | *Ĉi tiu artikolo temas pri mita estaĵo. Koncerne aliajn signifojn aliru la apartigilon REA.* |

| Rea
 |
| --- |
| Originala nomo
 | Ῥέα |
| Sekso
 | ina
 |
| Eble sama
 | Cibelo, Ops
 |
| Familio
 |
| Patro
 | Urano
 |
| Patrino
 | Geo
 |
| Edzo/Edzino
 | Krono
 |
| Infanoj
 | Zeŭso, Hera, Demetra, Pozidono, Hadeso, Hestia, Enyalius, Cereso
 |
|  |

**Rea** el gr.Ρέα, unu el la Titanoj, filino de Urano kaj Geo, fratino kaj edzino de la titano Krono. Oni kredas, ke ŝia nomo devenas de epiteto de Tero: *ampleksa*, *larĝa*, *plena*. Rea reprezentas la krean energion kaŝitan en la tersino.

Diino Rea
## Mito

Rea estas la patrino de la gedioj: Hestia, Demetra, Hera, Hadeso, Posejdono kaj Zeŭso.

Krono kaj Rea estris la universon. Kronos, sciante ke unu el siaj infanoj eltronigos lin, provas eskapi el sia destino, vorante siajn ĵusnaskitajn infanojn.
Kim Zeŭso naskiĝis, Rea prezentis al sia edzo ŝtonon volvita per vindaĵoj. Krono glutis ĝin, nesciante ke Rea forkaŝis la infanon en Kreto.

Kiam li estos plenkreskulo, Zeŭso trudos Kronos elvomi siajn ses voritajn infanojn (krom la ŝtonon).

 Rhea rajdas leonon, Pergamona altaro, Pergamo-muzeo, Berlino.
## Arto

Rea estas ĝenerale reprezentata sur trono, akompanata de leonoj, rajdanta leonon, aŭ sur ĉaro tirata de du leonoj

En romia mitologio Rea estas identigita al la friga diino Cibela, la "Granda Patrino" aŭ "Patrino de la Dioj" aŭ al Opsa, sabena diino de la abundo.

## Vidu ankaŭ

* **Reao** estas neflugkapabla birdo, kiu kutime troveblas en Sudameriko, kies nomo derivas el *Rea*.
# Mnemozino

Ĉi tiu artikolo temas pri Mnemozino en mitologio. Por aliaj signifoj vidu la artikolon Mnemozino (apartigilo).

| Mnemozino
 |
| --- |
| Originala nomo
 | Mνημοσύνη |
| Sekso
 | ina
 |
| Familio
 |
| Patro
 | Urano
 |
| Patrino
 | Geo
 |
| Infanoj
 | Klio, Kaliopo, Melpomeno, Uranio, Eŭterpo, Terpsiĥoro, Erato, Polimnio, Talio, Aoide, Melete, Mneme, Thelxinoë, Arche
 |
| Amkunuloj
 | Zeŭso
 |
|  |

Laŭ helena mitologio, **Mnemozino**, el gr. Μνημοσύνη *memoro*, ŝi estis titanino kaj personigis la memoron. Amata de Zeŭso, ŝi estis patrino de la naŭ Muzoj: Kaliopo koncernanta la heroan poezion; Klio, la historion; Polimnio, la lirikan poezion; Eŭterpo, la muzikon; Melpomeno, la tragedion; Talia, la komedion; Terpsiĥoro, la dancon; Uranio, la astronomion kaj Erato, la elegion.

Mnemozino
## Vidu ankaŭ

* Mnemonikaĵo
# Temiso

| Temiso
 |
| --- |
|  |
| **Titanoj**  |
| Informoj
 |
| Originala nomo
 | Θέμις |
| Eble sama
 | Justiculino
 |
| Sekso
 | ina
 |
| Patro
 | Urano
 |
| Patrino
 | Geo
 |
| Gefratoj
 | Rea • Japeto • Krono • Hiperiono • Teja • Oceano • Tetiso
 |
| Edzo/Edzino
 | Zeŭso
 |
| Infanoj
 | Horoj • Epimeteo • Prometeo • Hesperidinoj • Menoitio • Adrasteia • Ejreno • Diko • Eŭnomio • Astraia • Clotho • Lachesis • Atropos • Themides • Dysis • Auxo • Thallo • Arctus • Carpo • Acme
 |
|  |

En la PIV : Temis : Helena diino de la justeco.

Temisa statuo, ĉ 300 a.K.
**Temiso** – helene Θέμις – estas en la helena mitologio filino de Urano kaj Gaja, kaj konklude membras la Titanojn. Ŝi estas la personigo de justeco kaj ordo dia.

Temiso estis, post Metiso, la dua edzino de Zeŭso. Kun li, ŝi naskis la Horojn kaj la Mojrojn.

| Partneroj kaj idaro
 |
| --- |
| Zeŭso
 | Nekonatulo
 |
| * La Horoj

Diko
Ejreno
Eŭnomio | * La Moiroj

Atropo
Kloto
Laĥeso | * Nimfoj
 | * Prometeo†
 |
| † Laŭ Esĥilo. |

## Vidu ankaŭ

* Justiculino
* Nemezo

## Referencoj
# Teja

|  |  |
| --- | --- |
|  | Por aliaj signifoj, bv. rigardi la apartigilan paĝon: Tejo (planedo)
 |

| Teja
 |
| --- |
|  |
| **Titanoj**  |
| Informoj
 |
| Sekso
 | ina
 |
| Patro
 | Urano
 |
| Patrino
 | Geo
 |
| Gefratoj
 | Rea • Japeto • Krono • Hiperiono • Oceano • Tetiso • Temiso
 |
| Edzo/Edzino
 | Hiperiono
 |
| Infanoj
 | Helios • Eoso • Seleno • Aŭroro
 |
|  |

**Teja** (greke Θεία (Theía), rilate al Θεός (theós) *deus*) estis, laŭ greka mitologio, titanino. Ŝi do estis naskita de la dua dia generacio. Ŝi edziniĝis kun Hiperiono kaj estis patrino de Helio (suno), Eosa (aŭroro) kaj Seleno (luno).

## Teja en la helena mitologio

Teja postulas titanan potencon ankaŭ por siaj gefiloj, sed pro tiu arogo estas punita: la edzo Hiperiono estas murdita, la filo Helio dronigita en rivero Eridano, kaj pro la aflikto la filino Selena mortigas sin mem.

Teja svenas, kaj en sonĝo aperas Helio kaj anoncas, ke li estis elektita de la dioj por veturi trans la ĉielo kiel suno, dum Selena kiel luno lumigu la noktan ĉielon. Revekiĝinte Teja evitas ĉian kontakton, tamburante kaj cimbalante ŝi vagadas tra la lando kaj - kiam oni klopodas aresti ŝin - malaperas en tempesto.

## Vidu ankaŭ

* 405 Thia
# Alekto

| Alekto
 |
| --- |
|  |
| **rolulo de helena mitologio**  |
| Verko
 | La Dia komedio Hades
 |
| Informoj
 |
| Sekso
 | ina
 |
| Patro
 | Urano
 |
| Patrino
 | Geo
 |
|  |

**Alekto** (helene *Ἀληκτώ*, latine *Alecto* oder *Allecto* ) estis en la helena mitologio unu el la tri Erinioj, (Furioj de la romianoj), ankaŭ unu el Harpioj, fratino de Tizifona kaj Megera. Ili estis diinoj de venĝo kaj malbeno. Alekto estis en sia kolero la plej malpardonema. Pro tio ŝi estis nomata "Diino de malpacigebla kolero". Ŝi venĝe punis la moralajn krimojn, nome: koleron, kokron, kc. Alekto senĉese persekutis la viktimon kun brulantaj torĉoj.

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Alléktó" en la ĉeĥa vikipedio (fonta versio 12424534). En historio de la alilingva artikolo troveblas la kontribuantoj. |
# Megera

| Megera
 |
| --- |
|  |
| **rolulo de helena mitologio**  |
| Verko
 | La Dia komedio Hades
 |
| Informoj
 |
| Sekso
 | ina
 |
| Patro
 | Urano
 |
| Patrino
 | Geo
 |
|  |

**Megera**, el gr. Μεγαιρα, *la ĵaluzema*. Laŭ la Helena mitologio, ŝi estas unu el la tri Erinioj, la inferaj diinoj de la kulpo kaj puno. La mito rakontas ke ŝi estas la plej kruela el la fratinoj, ĉar ŝi havas la taskon puni la krimojn kontraŭ la geedziĝo, ĉefe tiuj de malfideleco. Oni diras ke ŝi kriegas, nokte kaj tage, ĉe la oreloj de la kulpulo lian krimon.
# Tizifono

| Tizifono
 |
| --- |
|  |
| **rolulo de helena mitologio**  |
| Verko
 | La Dia komedio Hades
 |
| Informoj
 |
| Sekso
 | ina
 |
| Patro
 | Urano
 |
| Patrino
 | Geo
 |
|  |

**Tizifono** – helene Τεισιφόνη – laŭ la helena mitologio estas unu el la Erinioj, la venĝistinoj de la krimoj. Ŝi estas fratino de Alekta kaj Megera kaj havis la taskon puni la familiajn krimojn, tio estas, la murdon de parencoj. La tradicio rakontas ke ŝi vipadis la kulpulon.
# Hejmarmeno

| Hejmarmeno
 |
| --- |
| **rolulo de helena mitologio greka dio**  |
| Informoj
 |
| Sekso
 | ina
 |
| Patro
 | Urano
 |
| Kunulo
 | Krono
 |
|  |

**Hejmarmeno** (greke: **εἱμαρμένη**) estas la enkorpiĝo de la neevitebla sorto aŭ destino en la malnovgreka filozofio kaj greka mitaro. La vorto estas ankaŭ nomo de la diino de la sorto/destino same kiel Ananke.

La nocio *heimarmene* aperis jam ĉe la ionaj naturfilozofoj kaj centre ĉe Heraklito kaj estis plu disvolvita de la pli malnova stoikismo. Kiel problemo estis ĉiam vidita la kontraŭeco inter la *heimarmene*, la providenco, kiel mondleĝo kaj neevitebla sorto unuflanke, kaj la interveno de diaĵo kaj de la vollibereco de la homo aliflanke.

La kontraŭeco inter providenco kaj dia interveno estis solvita per tio, ke oni neis la eblecon de dia interveno, kio fariĝis unu el la radikoj de la antikva ateismo.

La kontraŭeco inter providenco kaj homaj respondeco kaj vollibereco estis solvita ĉe Posejdono el Apameo per tio, ke li konsideris la *heimarmene* kiel apartenantan al la materia mondo (φύσις „physis“). La homa korpo kaj la sensoj ja subiĝas al la *physis*, sed ne la animo, per kio rezultas la celo liberigi la animojn el la efikoj de la korpa mondo kaj de la *heimarmene*.

Deirante de tiu vidmaniero, la *heimarmene* atingis plej grandan gravecon en la antikva astrologio, en la novplatonismo kaj en la hermetiko.

## Literaturo

* Wilhelm Gundel: *Beitraege zur Entwickelungsgeschichte der Begriffe Ananke und Heimarmene.* Habilitationsschrift, Gießen 1914
* Martin P. Nilsson: *Geschichte der griechischen Religion.* 2. Bd. Beck, München 1950. S. 484f.

## Vidu ankaŭ

* Karmo
* Providenco
* Antaŭdestino
* Destino
* Fatalismo